Vanja Drach

**Vanja Drach** (Bošnjaci, 1. veljače 1932. - Zagreb, 6. rujna 2009.) je bio hrvatski glumac.

## Biografija
Vanja Drach je rođen u Bošnjacima pokraj Vinkovaca u obitelji cijenjenog vinkovačkog liječnika koji umire kad je Vanji bilo 11 godina. Slijedeći obiteljsku tradiciju odlazi na studij medicine u Zagreb, ali nakon godinu dana napušta fakultet i upisuje Kazališnu Akademiju (kod prof. Gavelle). Nakon završenog studija glumi dvije godine u Dramskom Kazalištu Gavella (tada Dramsko kazalište), te po nagovoru Bojana Stupice prelazi u Hrvatsko narodno kazalište. Godine 1975. prelazi kod Relje Bašića u „Teatar u gostima“ gdje u slijedećih pet godina gostuje po cijeloj Hrvatskoj, Jugoslaviji i međunarodno s brojnim uspješnicama. Nakon tog razdoblja vraća se u HNK, iako igra i dalje u gotovo svim kazalištima u Zagrebu. Izuzetno je značajan njegov rad na Hrvatskom radiju (prije Radio Zagreb) gdje desetljećima surađuje u dramskom programu, te u programima proze i poezije (Dnevnici i pisma, te Poezija naglas).

Iako je poznatiji kao kazališni glumac gdje je s velikim uspjehom igrao brojne značajne uloge u antičkim dramama, djelima ruskih klasika i u modernom repertoaru, Vanja Drach je odigrao više od dvadesetak značajnih, uglavnom karakternih, uloga u filmovima različitih žanrova (debitirao u H-8 (1958.) Nikole Tanhofera). Često je s uspjehom nastupao i u kratkim igranim filmovima (npr. Branka Majera i Vatroslava Mimice) te u TV dramama i serijama.

Glumac je umro 6. rujna 2009. nakon kratke i teške bolesti u 77. godini života..Zadnja uloga mu je bila kao psihijatar Điđimilović

## Filmografija
### Televizijske serije
* "Lud, zbunjen, normalan" kao doktor Điđimilović (2007.-2009.)
* "Bibin svijet" kao tata Fruk (2008.-2009.)
* "Kazalište u kući" kao Albert pl. Planović (2007.)
* "Zlatni Vrč" kao tata Hita (2004.)
* "Aleksa Šantić" (1992.)
* "Dirigenti i mužikaši" kao Nacek Barulek (1990.)
* "Ptice nebeske" (1989.)
* "To nije moj život, to je samo privremeno" (1985.)
* "Inspektor Vinko" kao drug Puh (1984.)
* "Dani AVNOJ-a" kao Zlatko Baloković (1983.)
* "Velo misto" (1981.)
* "Nepokoreni grad" kao Kipar (1981.)
* "Nikola Tesla" (1979.)
* "Punom parom" (1978.)
* "Gruntovčani" kao Kuzminec (1975.)
* "U registraturi" kao učitelj (1974.)
* "Kapelski kresovi" kao doktor (1974.)
* "Opasni susreti" (1973.)
* "Zlatni mladić" (1970.)
* "Kad je mač krojio pravdu" (1967.)
* "Letovi koji se pamte" (1967.)

### Filmovi i TV-drame
* "Čovjek ispod stola" kao starac (2009.)
* "Iza stakla" kao Majin otac (2008.)
* "Sve džaba" kao Fara (2006.)
* "Libertas" kao Saro (2006.)
* "Muklo" (2005.)
* "Infekcija" kao profesor Rudolf (2003.)
* "Svjedoci" kao penzioner (2003.)
* "Serafin, svjetioničarev sin" kao Major (2002.)
* "Garcia" (1999.)
* "Bogorodica" (1999.)
* "Gospa" kao njemački novinar (1994.)
* "Zlatne godine" kao Relja (1993.)
* "Mor" (1992.)
* "Papa Sixto V" (1992.)
* "Čaruga" (1991.)
* "Galilejevo uzašašće" (1991.)
* "Krhotine" kao urednik (1991.)
* "Volio bih da sam golub" (1990.)
* "Đavolji raj" kao major Von Richter (1989.)
* "Obećana zemlja" (1986.)
* "Za sreću je potrebno troje" kao Ivan (1985.)
* "Put u raj" (1985.)
* "Ifigenija u Aulidi" (1983.)
* "Vlakom prema jugu" kao Kukec (1981.)
* "Visoki napon" (1981.)
* "Poglavlja iz života Augusta Šenoe" (1981.)
* "Tajna Nikole Tesle" (1980.)
* "Usporeno kretanje" (1979.)
* "Godišnja doba Željke, Višnje i Branke" (1979.)
* "Probni rok" (1979.)
* "Ljubica" (1978.)
* "Sve su plave" (1978.)
* "Bombaški proces" (1978.)
* "Pucanj" kao Franjo Grgeč (1977.)
* "Jagoš i Uglješa" kao Nijemac (1976.)
* "Doktor Mladen" (1975.)
* "Kao u lošem romanu" (1974.)
* "Timon" (1973.)
* "Kad čuješ zvona" (1969.)
* "25.550 dana građanina Zgubidana" (1968.)
* "Crne ptice" (1967.)
* "Iluzija" (1967.)
* "Kineski zid" (1967.)
* "Godine ratne, godine mirne" (1967.)
* "Sedmi kontinent" (1966.)
* "Četvrta dimenzija" (1965.)
* "Ključ" (1965.)
* "Oluja na ulici" (1965.)
* "Banket" (1965.)
* "Svanuće" (1964.)
* "Autobiografija utopljenice" kao Perica (1964.)
* "Opasni put" kao Johan (1963.)
* "Ženidba gospodina Marcipana" (1963.)
* "Telefon" (1962.)
* "Minuta za umor" (1962.)
* "Pustolov pred vratima" (1961.)
* "Carevo novo ruho" kao luda (1961.)
* "Čovjek od važnosti" (1961.)
* "Akcija" kao Kos (1960.)
* "Tri četrtine sonca" kao kolega (1959.)
* "H-8" kao Krešo (1958.)

## Reference